Ligġiz/liij $ m L-Għajn il-Kbira Mons Joseph Bezzina ix-xandar tal-kelma ta' Alla Ħobbu lil xulxin biex tgawdu lil Alla għal dejjem. Dan kien l-aħħar messaġġ ta' Dun Ġorg, ix-xandar tal- kelma ta' Alla qabel ħalla dan il-wied tad-dmugħ. Kont midħla ta' Dun Ġorġ sa minn ċkunitu. Konna niltaqgħu ta' kultant għand in-nanna Ċetta u n-nannu Ninu fl-isqaq tal-Pietà, taħt ir-riħ tal-knisja ta' San Ġorġ. Kien jiġi l-kuġin tiegħi, bin iz-ziju Ġużeppi, ħu missieri Anton, u Salvina Buttigieg mill-Qala. Fi tfulitu, Ġorġ kien ikun iktar il-Qala, milli r-Rabat. Kien midħla kbira ta' Dun Mikiel Buttigieg (miet 2002), ħu ommu, ordnat qassis fid-29 ta' Marzu 1952, u kien iħobb jgħaddi għeluq il-ġimgħa u l-vaganzi tas-sajf il-Qala. Dun Ġorġ twieled il-Belt Victoria, Għawdex, nhar it-8 ta' Diċembru 1953, solennità tal-Immakulata Kunċizzjoni. Ta' età żgħira beda jservi ta' abbati fil- knisja parrokkjali ta' San Ġorġ. Irċieva l-edukazzjoni tiegħu fl-iskola primarja tar-Rabat, fis-Seminarju Minuri ta' Għawdex, u iktar tard fl-MCAST minn fejn kiseb diploma fil-Business Management. Ftit taż-żmien wara, hu beda jaħdem fis-settur finanzjarju bħala accountant u direttur mal-Westminster Group of Companies u l-Westminster Holdings Limited. F'Ottubru 1984, fl-età ta' 31 sena, hu beda l-mixja għas-saċerdozju. Hu għamel l-istudji filosofiċi u teoloġiċi fis-Seminarju Maġġuri ta' Għawdex. Matul is-snin tiegħu fis-Seminarju kellu s-sostenn kontinwu ta' ommu. Ta' kull fil-għodu, xitwa u sajf, kienet tmur tagħmel siegħa adorazzjoni quddiem Ġesu Sagramentat fil-knisja tal-adorazzjoni ta' Savina għall- bżonnijiet tiegħu. Kienet qaltli hi stess bl-intenzjoni tat-talb tagħha. Qassis l L-E.T. Mons. Nikol Ġ. Cauchi, isqof ta' Għawdex, ordnah qassis fil-Knisja Katidrali ta' Għawdex nhar it- 23 ta' Ġunju 1990. Tliet ġimgħat qabel, nhar is-26 ta' Mejju, hu kien serva ta' djaknu fil-quddiesa li l-Papa Ġwanni-Pawlu Il iċċelebra fil-Pjazza tas-Santwarju Nazzjonali Ta' Pinu tul iż-żjara pastorali tiegħu f'Malta u Għawdex. Iċċelebra l-Ewwel Quddiesa Solenni tiegħu fil- Bażilika ta' San Ġorġ, fit-8 ta' Lulju 1990. Wara l-ordinazzjoni tiegħu, hu qatta' tliet xhur fil-parroċċa ta' San Eustorgio f'Milan. Hemm sar midħla u ngħaqad mal-Moviment tat-Tiġdid Kariżmatiku u sar membru attiv tiegħu. Iżda wara ftit xhur, l-Isqof Cauchi sejjaħlu lura Għawdex ħalli jaħtru kappillan. Dlonk sar responsabbli mill-attivitajiet tal-Moviment f'Għawdex u mexxa ħafna servizzi ta' fejqan f'Malta u barra. Għal sentejn għallem ukoll l-Ekonomija u l-Kummerċ fis-Seminarju Minuri ta' Għawdex. Nhar id-9 ta' Ġunju 1991, Dun Ġorġ ingħata l-pussess bħala s-seba' kappillan tat-Triq tal-Għajn (il-Fontana), kif nħatar membru onorarju tal-Kolleġġjata Bażilka ta' San Ġorġ, il-Belt Victoria. Tul parrokat ta' sbattax-il sena, Dun Ġorġ intefa' b'ruħu u ġismu biex iġib 'il quddiem il-ħajja pastorali u jagħni 'l-knisja parrokkjali b'opri ġodda. Dan minkejja t-tfixkil li kellu jħabbat ruħu miegħu għal diversi snin. Dun Ġorġ ta bidu għal radju komunitarju ġdid; sejjaħ iktar ministri staordinarji tat-Tqarbin; għażel membri tal-parroċċa bħala group leaders għal kull triq biex jinżamm kuntatt ħaj bejn il-kappillan u l-familji; introduċa l-Quddiesa ta' nofsillejl fl-aħħar tas-sena; u tejjeb l-animazzjoni tal-Quddiesa tal-Ħadd. Kien ukoll b'inizjattiva tiegħu li l-inkwatru titulari tal-Qalb ta' Ġesu kien inkurunat mill-Isqof Nikol Cauchi fit-18 ta' Ġunju 1993. Il-Kardinal Francis Arinze kien il-mistieden speċjali għal dawk il-festi. Fl-2005 tfakkar l-ewwel ċentinarju tad- Dedikazzjoni tal-Knisja u, għal din l-okkażjoni, il-vara tal-Immakulata Kunċizzjoni tal-Franġiskani Konventwali tal-Belt Victoria ittieħdet il-Fontana. Fl-istess okkażjoni kien kummissjonat Oratorju bl- isem ta' Il-Qalb ta' Kristu fuq versi tal-Isqof Nikol Cauchi u mużika ta' Maestro John Galea. Kien esegwit mill-Chorus Urbanus, li tiegħu Dun Ġorġ kien kappillan. Dun Ġorġ ħadem qatigħ biex ixerred id- devozzjoni lejn il-Qalb ta' Ġesu u kkonsagra lil din il-Qalb il-familji kollha ta' Għawdex. Bħala sinjal ta' din il-konsagrazzjoni, il-kappillani kollha ta' Għawdex qiegħdu tlettax-il stilla tad- deheb fuq il-globu f'riġlejn l-istatwa titulari. Id-devozzjoni tad-disa' Ġimgħat tal-Qalb ta' Ġesu kibret bis-sħiħ bil-ħeġġa spiritwali tiegħu u rnexxielu jiġbed lejn is-santwarju fil-Fontana numru ta' pellegrinaġġi regolari minn Malta. Inkuraġġixxa wkoll iċ-ċelebrazzjoni tal-Adorazzjoni Ewkaristika personali u komunitarja: għal dan il- għan irrestawra l-Kappella ta' San Mikiel u fetaħ il-knisja kważi l-ġurnata kollha biex tkun post ta' adorazzjoni perpetwa. Diffiċli wieħed jikkwantifika tant ħidma moħbija ta' direzzjoni spiritwali, pariri u atti ta' karità li hu għamel. Hu sebbaħ il-knisja parrokkjali b'ħafna opri tal- arti, fosthom il-pittura kollha tas-saqaf, xogħol il-Kav. Pawlu Camilleri Cauchi; boxxla ġdida għall-bieb prinċipali; ir-rakkmu tad-deheb għall- ventaltari kollha tal-knisja; djadema tad-deheb għall-vara titulari b'tifkira taċ-ċelebrazzjonijiet ċentinarji tad-Dedikazzjoni tal-Knisja; ir-restawr tal-inkwatru titulari ta' Giuseppe Cali; sopraporta indurata bid-deheb għal fuqu; ir-restawr tal-orgni tal-knisja; kif ukoll it-tiġdid tas-sistema tal-elettriku. Fl-istess żmien sar councillor imfittex ħafna. Kienu jmorru għandu għall-pariri nies minn Għawdex, minn Malta, u saħansitra anki minn Milan. Fil-parroċċa Milaniża fejn beda ħidmietu kien imur kull sena jagħmel l-eżerċizzi u jdur lin- nies fil-bżonn. Hu temm il-kariga tiegħu ta' kappillan tal- Fontana f'Settembru 2007. Ma' tmiem il-ħidma tiegħu bħala kappillan, l-Isqof Mario Grech talab lil Dun Ġorġ biex imexxi s-sezzjoni tal-Finanzi fil-Kurja Djoċesana ta' Għawdex. F'Lulju 2009 hu nħatar kanonku kuġitur tal-Kolleġġjata Bażilka ta' San Ġorġ. Fl-24 ta' Settembru 2009, ingħata l-onorifiċenza ta' kappillan tal-Qdusija Tiegħu il-Papa bit-titlu ta' Monsinjur. Fit-8 ta' Frar 2011, l-Isqof ħatru amministratur tal- knisja ta' San Ġakbu, il-Belt Victoria. Mons. Bezzina ġedded il-ħidma tal-Fratellanza antika tad-Duluri, speċjalment fost il-membri konsorelli. Għamilha wkoll bħala kappillan tal-Chorus Urbanus, li tiegħu kien wieħed mill-membri-fundaturi fis-sena 1975. Kien ukoll membru ta' l-Ordni Ekwestriju tas-Sepulkru Mqaddes. Mons. Bezzina kien predikatur magħruf u mfittex f'Għawdex u f'Malta. Kien jagħti wkoll irtiri spiritwali barra minn Malta. Hu ippriedka t-Tridu ta' San Ġorġ fil-Bażilika tiegħu l-Belt Victoria fis-sena 2010; u s-sena ta' wara għamel it-tridu ta' Santa Marija fil-Katidral; u n-novena tal-Immakulata Kunċizzjoni, Bormla. Bejn l-1994 u l-2011, Mons. Bezzina ppreżenta b'dedikazzjoni u assidwità eżemplari l-programm popolari Nisimgħek kull nhar ta' Ħadd fil-għaxija fuq RTK. Kellu wkoll programmi fuq ir-radjijiet komunitarji Leħen il-Belt Victoria u Radju Katidral. Il-Missier tas-Sema sejjaħlu għal għandu l-Ħamis, 13 ta' Settembru 2012, fl-età ta' 58 sena, wara marda li ġarrab b'rassenjazzjoni. Miet fl-Isptar Ġenerali ta' Għawdex fil-erbgħa ta' fil-għodu. Kienet il-festa ta' San Ġwann Griżostmu, li bħalu nistgħu nsejħulu 'ilsienu tad-deheb' . Il-fdalijiet tiegħu tqiegħdu għall- qima fil-knisja parrokkjali tal-Fontana u wara fil-knisja ta' San Ġakbu. Il-funeral tiegħu sar fil-Bażilika ta' San Ġorġ, nhar it-Tlieta, 18 ta' Settembru 2012, u tmexxa minn Mons. Mario Grech, Isqof ta' Għawdex, bis- sehem ta' ħafna saċerdoti. Ħajr: Francesco-Pio Attard (Victoria) Euchar Mizzi (il-Qala).